The Kelly Family
The Kelly Family je američka muzička grupa irskog porijekla, čiji su članovi mnogobrojna porodica Kelly. Na njihovom repertoaru su pretežno rock, pop i folk pjesme. Velike uspjehe imali su u mnogim evropskim zemljama, ali i drugim dijelovima svijeta, a naročito u Njemačkoj, državama Beneluksa, Skandinaviji, Poljskoj, Španiji i Portugalu. Od početka 1980tih do kraja karijere prodali su preko 20 miliona albuma. Dugo godina početkom karijere, grupa je imala putujući karakter i imidž ciganske muzike, a nastupali su u gotovo svim krajevima Evrope, putujući u vlastitom dvospratnom autobusu ili brodu. Taj imidž su naglašavali svojom upadljivom, često ručno izrađenom odjećom, te dugom kosom koju su imali i muški i ženski članovi grupe. Pri kraju karijere, postepeno su prešli u mainstream izgled.